open-index/open-wikipedia-markdown huggingface dataset:
Gwanggaetostelen

**Gwanggaetostelen** er en stele fra det koreanske kongedømmet Goguryeo som ble påbegynnt av i 414 av kong Jangsu som et minnesmerke over sin avdøde far. Stelen er en av de viktigste kildene til Goguryeos historie, og bidrar med verdifulle historiske detaljer om kongens regjeringstid, samt om Goguryeos mytologi.

Gwanggaetostelen står nær Gwanggaetos gravsted i dagens Ji'an ved Yaluelva i det nordøstre Kina, som var Goguryeos hovedstad. Stelen er skåret ut av et stort stykke granitt, er sju meter høy og har et fundament som er fire meter bredt. Inskripsjonen er skrevet med klassisk kinesisk og består av 1802 tegn.

En eksakt kopi finnes i War Memorial i Seoul, Sør-Korea, mens to kopier laget i 1881 og 1883 befinner seg henholdsvis i Kina og i National Museum of Japan.

## Litteratur
* Chavannes, Edouard. "Les Monuments de l’Ancien Royaume Coréen de Kao-Keou-Li". *T’oung Pao* 2 9(1908):236-265.
* Courant, Maurice. "Stele Chinoise de Royaume de Koguryô". *Journal Asiatique*, March–April 1898:210-238.
* Grayson, James H. (1977).  "Mimana, A Problem in Korean Historiography". *Korea Journal* 17:8:65-69. https://web.archive.org/web/20070306170154/http://www.ekoreajournal.net/archive/detail.jsp?BACKFLAG=Y&VOLUMENO=17&BOOKNUM=8&PAPERNUM=6&SEASON=Aug&YEAR=1977
* Hatada, Takashi [translated by V. Dixon Morris]. "An Interpretation of the King Kwanggaet’o Inscription". *Korean Studies* 3:1-17.
* Im, Ki-chung. "Thoughts on the original stone rubbing of the Hot'aewang stele in the collection of Beijing University." *Journal of Japanology*, No. 14 (Nov. 1995):194-216.
* Kane, Daniel C. "Enigma in Stone: a Monument in Northeastern China fuels a Modern Debate over Ancient History." *Archaeology Magazine* (March–April 2002):60-66.
* Kang, Hugh. "The Historiography of the King Kwanggaet'o Stele." In *History, Language and Culture in Korea: Proceedings of the 20th Conference of the Association of Korean Studies in Europe (AKSE)*. Youngsook Pak and Jaehoon Yeon, comps. London: Eastern Art Publishing, 2001.
* Kim, Joo-Young. "Jian: Vestiges of the Koguryô Spirit". *Koreana Magazine* 10 (1)(Spring 1996):64-69. http://www.koreana.or.kr/
* Kim, J.Y. "The Kwanggaet’o Stele Inscription." In Ian Nish, ed. *Contemporary European Writing on Japan: Scholarly Views from Eastern and Western Europe*. Kent, England: Paul Norbury Publishers, 1988.
*Lee, Peter H & Wm. Theodore De Bary. *Sources of Korean Tradition*, page 24-26. Columbia University Press, 1997.
*Mohan, Pankaj N.  "Rescuing a Stone from Nationalism: A Fresh Look at the Kwanggaeto Stele of Koguryo."  *Journal of Inner and East Asian Studies*, 1 (2004): 89-115.
* Pai, Hyung Il. Constructing "Korean" Origins: A Critical Review of Archaeology, Historiography, and Racial Myth in Korean State-Formation Theories. Cambridge, MA:Harvard University Press, 2000.
* Suematsu, Yasukazu. "The Development of Studies of the King Hao-t’ai Inscription: with Special Reference to the Research of Mizutani TeijirÇ". *Memoirs of the Research Department of the Toyo Bunko*. 38(1980):1-37.
* Szczesniak, Bolesaw. "The Kotaio Monument". *Monumenta Nipponica* 7 1/2(January 1951):242-272.
Kvalifisering til VM i fotball 2014 (UEFA)

Det var 13 plasser å kjempe om for UEFAs medlemsland i kvalifiseringen til VM i fotball 2014 i Brasil.

## Seeding
FIFAs verdensranking for juli 2011 ble brukt for seedingen da gruppene skulle trekkes samme måned, selv om kvalifisering til EM i fotball 2012 ikke var ferdigspilt ennå. For Norges del var dette svært gunstig, da man på dette tidspunktet var på sitt høyeste på rankingen på flere år, og Norge kom i seedingsgruppe 1 (selv om man ikke senere kvalifiserte seg til EM), foran lag som Frankrike, Russland, Sverige og Danmark (som deltok i mesterskapet). UEFA avtalte med FIFA at Georgia og Russland ikke kunne komme i samme gruppe, grunnet den politiske konflikten mellom disse landene.

Seedingen ble som følger, FIFA rankingen på det respektive land i parentes.

## Grupper
### Gruppe A

Gruppevinner Belgia kvalifisert til VM i fotball 2014 i Brasil, gruppetoer Kroatia til playoff.

### Gruppe B

Gruppevinner Italia kvalifisert til VM i fotball 2014 i Brasil, gruppetoer Danmark utslått, da de ble svakeste toer av de ni toerne i gruppespillet og ikke fikk delta i playoff om de siste fire VM-plassene.

### Gruppe C

Gruppevinner Tyskland kvalifisert til VM i fotball 2014 i Brasil, gruppetoer Sverige til playoff.

### Gruppe D

Gruppevinner Nederland kvalifisert til VM i fotball 2014 i Brasil, gruppetoer Romania til playoff.

### Gruppe E

Gruppevinner Sveits kvalifisert til VM i fotball 2014 i Brasil, gruppetoer Island til playoff.

### Gruppe F

Gruppevinner Russland kvalifisert til VM i fotball 2014 i Brasil, gruppetoer Portugal til playoff.

### Gruppe G

Gruppevinner Bosnia-Hercegovina kvalifisert til VM i fotball 2014 i Brasil, gruppetoer Hellas til playoff.

### Gruppe H

Gruppevinner England kvalifisert til VM i fotball 2014 i Brasil, gruppetoer Ukrainas til playoff.

### Gruppe I

Gruppevinner Spania kvalifisert til VM i fotball 2014 i Brasil, gruppetoer  til playoff.

## Play-off
De 8 beste gruppetoerne deltar i play-off'en. Lagene vil her spille mot et lag hver, i en hjemme og en bortekamp. Vinnerne er klare for VM

### Seeding og trekning
Trekningen ble foretatt 21. oktober i Zürich av FIFA. FIFA-rankingen for oktober (vist under i parentes) ble brukt for å dele inn i seedede og useedede lag. 

### Kampene
Kampene skal spilles den 15. og 19. november 2013.

## Se også
*Kvalifisering til VM i fotball 2014 (CONCACAF)

## Referanser
Peter Martin Anker (diplomat)

**Peter Martin Anker** (født 21. mars 1903, død 7. januar 1977) var en norsk diplomat. Anker arbeidet for Folkeforbundet, Den internasjonale Røde Kors-komiteen og De forente nasjoner før, under og etter andre verdenskrig. Han var deretter norsk ambassadør i forskjellige europeiske, asiatiske og afrikanske land fra 1951 til 1973. Han var stasjonert i seks ulike land, men sideakkreditert til andre land så totalt var han ambassadør i fjorten ulike land i løpet av sin karriere.

## Bakgrunn
Han var sønn av legen Peter Martin Anker (1872–1903) og Marie Reimers (1871–1958) og tilhørte slekten Anker. Han var oldebarn av Peter Martin Anker, barnebarn av Herman Anker, nevø av Katti Anker Møller (og hennes ektemann Kai Møller) og Ella Anker, grandnevø av Nils Anker, Christian August Anker og Dikka Møller, fetter til Øyvind Anker, Synnøve Anker Aurdal og Tove Mohr, og onkel til Peter Martin Anker. I 1931 giftet han seg med Harriet Celine Wedel Jarlsberg, datter av hoffsjef Peder Anker Wedel-Jarlsberg og barnebarn av Einar Westye Egeberg.

## Karriere
Peter Martin Anker fullførte gymnaset i 1921, avla cand.jur. i 1926 og ble ansatt i Utenriksdepartementet i 1927. 
Han var attaché ved den norske legasjonen i Paris før han returnerte til Norge i 1929. Han arbeidet for Folkeforbundet før andre verdenskrig, hvor han ble ansatt som sekretær i 1931. Han var sekretær i observatørkomiteen i Alexandretta fra 1936 til 1937, det som senere ble Republikken Hatay.

Under andre verdenskrig var han i Genève og arbeidet for norske krigsfanger i Tyskland, blant annet for besetningsmedlemmene fra Kvarstadbåtene. Han representerte også Norge i det internasjonale Røde Kors, fra 1942 til 1946. Anker arbeidet i De forente nasjoner fra 1946 til 1948, blant annet som sekretær for FNs granskningskommisjon i Samoa i 1947. Han var deretter ekspedisjonssjef i Utenriksdepartementet fra 1948 til 1951, og han var også rådgiver for Norges delegasjon til De forente nasjoner. 

Han var Norges ambassadør til Sveits og Østerrike fra 1951 til 1955 og i 1955 ble han utnevnt til norsk ambassadør til Vest-Tyskland. Stillingen dekket også Tsjekkoslovakia og Ungarn. I 1958 ble han norsk ambassadør til Østerrike, en stilling som tidligere hadde blitt dekket av ambassadøren i Sveits. Han ble ambassadør til Hellas i 1960, hvorpå han etterfulgte Ivar Lunde som norsk ambassadør til Tyrkia i 1962. Stillingen dekket også Irak, og fra 1965 Kuwait. Fra 1966 til 1973 var han norsk ambassadør til Egypt/Den forente arabiske republikk. Denne stasjoneringen dekket også Sudan og Etiopia fra 1967, Libanon fra 1968 og Jordan fra 1969.

Peter Martin Anker mottok St. Olavs Orden i 1952, han ble også tildelt den franske Æreslegionen og Georg IIs storkors, Forbundsrepublikken Tysklands fortjenstorden og det østerrikske Ærestegnet for fortjenester. Han døde i 1977 og ble begravet på Vestre gravlund.

## Bibliografi

* *Le Système des Mandats* (1945)
* *Frihetens gisler. Hjelpearbeidet for de norske fangene 1940–45* (1971)

## Referanser


## Eksterne lenker

* Om Peter Martin Anker, fra *Store norske leksikon*
Jiu Wudaishi

***Jiu Wudaishi*** (kinesisk: 旧五代史, ofte bare 五代史, *Wudaishi*, «Krøniken om de fem dynastier») er et av de 24 historieverker, en samling offisielle kinesiske historiekrøniker.

Wudaishi handler om den kaotiske perioden mellom Tangdynastiets fall i 907 og Songdynastiets grunnleggelse i 960. I de femti årene derimellom avløste De fem dynastier og ti riker hverandre, mens Tang- og Songtilhengere kjempet om kontrollen over det kinesiske rike. Wudaishi egner en del til hvert dynasti. Verket ble sammenstilt under ledelse av Xue Juzheng,  på oppdrag av Songregjeringen, og er derfor egnet til å begrunne det keiserhusets rett til tronen. Xue Juzheng hadde selv opplevd alle de fem dynastiene og dessuten arbeidet i administrasjonen for tre av dem. 

Etter at en ny krønike over samme tidsperiode (*[[Xin Wudaishi]]*, «Ny krønike om de fem dynastier») ble kompilert i 1053 av Ouyang Xiu gikk imidlertid Wudaishi i glemmeboken, og i løpet av 1100-tallet forsvant de siste eksemplarene helt. På 1700-tallet kunne forskere i Qing-dynastiets Kina gjenskape deler av verket ved å sammenstille sitater funnet i andre verk, ikke minst i Yongle Dadian.

## Eksterne lenker
*
Bogen (Tromsø)

**Bogen** er ei bygd i Tromsø kommune. Den ligger på Kvaløya, ved Bogbukta på sørsida av ytre Kattfjorden. Sammen med nabogrendene Sandneshamn og Oldervik danner Bogen grunnkretsen Sandneshamn, som hadde 75 innbyggere i 2015.

Fylkesvei 862 passerer gjennom bygda. Det er 11 kilometer kjørelengde til tettstedet Sommarøy, og til Tromsø sentrum er det rundt 45&nbsp;km.

## Referanser
Frode Eie Larsen

**Frode Eie Gjørtz-Larsen** (født 1973) er en norsk kriminalforfatter bosatt i Larvik. Han er utdannet diplommarkedsfører fra NMH/BI, og har blant annet arbeidet som eventsjef for Larvik Håndballklubb. 

Han debuterte som forfatter i 2011, med *Hemmeligheten*, på Liv forlag. I 2019 debuterte han som barnebokforfatter sammen med eks-sykkelproff og TV-profil Dag Otto Lauritzen. August 2021 lanserte Larsen første bok i en ny serie for barn, sammen med den svenske illustratøren Jenny Lindqvist. Oktober 2022 kom også Larsen med en fantasy-serie for barn, skrevet sammen med skuespiller og komiker Håvard Lilleheie.
  
Larsen vant i 2021 «Sølvkniven» for boken *Så ble det kaldt*. «Sølvkniven» er en bokpris som deles ut under krimfestivalen «Blodig alvor i landsbyen» i Randaberg i Rogaland.

Boken *Hetebølge* ble i april 2022 tildelt Bokslukerprisen, en pris stemt frem av over  barn på mellomtrinnet, i regi av Foreningen !les.

## Bibliografi
### Kriminalromaner
* 2011 *Hemmeligheten* – kriminalroman (Liv forlag)
* 2012 *Frostrøyk* – kriminalroman (Liv forlag)
* 2013 *Jordtårer* – kriminalroman (Liv forlag)
* 2014 *Du skal lide* – kriminalroman (Liv forlag)
* 2015 *Englefjær* – kriminalroman (Liv forlag)
* 2017 *På overflaten flyter vannliljene* – kriminalroman (Liv forlag)
* 2018 *Slå på ring* – kriminalroman (Liv forlag)
* 2020 *Så ble det kaldt* – kriminalroman (Liv forlag)

### Barnebøker
Sammen med Dag Otto Lauritzen har Larsen forfattet følgende barnebøker i serien *Mot og mysterier*:
* 2019 *Tåkedis* (Gloria forlag)
* 2020 *Fullmåne* (Gloria forlag)
* 2020 *Tidevann* (Kagge forlag)
* 2021 *Hetebølge* (Kagge forlag)
* 2022 *Jordskjelv* (Kagge forlag)

Sammen med den svenske illustratøren Jenny Lindqvist har Larsen forfattet følgende barnebøker i serien *Tidsfikserne*:
* 2021 *Tidsfikserne og grunnloven* (Zeppelin forlag)
* 2022 *Tidsfikserne og månelandingen* (Zeppelin forlag)
* 2022 *Tidsfikserne og vikingene* (Zeppelin forlag)
* 2022 *Tidsfikserne og julefeiringen* (Zeppelin forlag)
* 2025 *Tidsfikserne og barns rettigheter* (Zeppelin forlag)

Sammen med Håvard Lilleheie har Larsen forfattet følgende barnebøker i serien *Leos magiske reise*:
* 2022 *Jakten på Allan Carte* (Papermoon forlag)

## Referanser


## Eksterne lenker
*
Kampanjen mot åndelig forurensning

**Kampanjen mot åndelig forurensning** (kinesisk: 清除精神污染) var en kinesisk politisk kampanje som pågikk mellom oktober 1983 og februar 1984, påbegynt av fraksjoner innen Kinas kommunistparti som fryktet at liberale vestlige idéer hadde fått fotfeste blant den kinesiske befolkning som et resultat av den pågående reform og åpning-politikken. Kampanjen døde hen litt ut på nyåret 1984.

## Referanser


## Litteratur
*Richard Baum: «The Road to Tiananmen», i *The Politics of China (second edition): The Eras of Mao and Deng*. Cambridge University Press: 1997
Von Platen (slekt)

**von Platen** er en adelsslekt som stammer fra Rügen i Pommern med en gren som innvandret til Sverige og en til Danmark og Norge. Medlemmer av slekten bor i flere land.

Stamfar for slekten er «dominus Otto, advocatus» hos fyrst Jaromar II av Rügen. Han er dokumentert i 1252 og i 1255 med betegnelsen «Otto cum plata». En slektsgren i Sverige ble anerkjent («naturalisert») som svensk adel i 1751. I Sverige ble to grener senere utnevnt til friherrer, og av disse ble Baltzar von Platen (død 1829) utnevnt til greve i 1815. Det lever også andre grener av slekten i Sverige.

En gren av slekten i Tyskland var friherrer og fikk tittel av riksgreve på 1700-tallet med navnet *von Platen-Hallermund*. Slektsgrener har fra middelalderen eid godseiendommer i Pommern, og hatt høytstående stillinger i tyske områder som hoffmarskalk, generalløytnant, geheimråd, viseadmiral, statsråd, general og annet.

I Norge er slekten spesielt kjent for stattholderen grev Baltzar von Platen (1766-1829). Han er i Sverige kjent bl.a. som admiral, kanalbygger og grunnlegger av arbeidene med Göta kanal. I Sverige har medlemmer av slekten også hatt stillinger som blant annet feltmarskalk, generalguvernør, hoffmarskalk, utenriksminister og sjefredaktør.

## Slektsvåpen

Våpenskjoldet til slekten, stamvåpenet, er fra middelalderen. Skjoldet har i sølv to svarte ørnevinger som ender øverst i hoder til katt (eller løve). Hjelmtegnet er en svart strutsefjær mellom to sølv strutsefjær og på en krans av svarte og sølv roser. I hjelmtegnet er også brukt en sølv strutsefjær mellom to svarte.

Friherre- og grevegrenene av slekten har mer sammensatte våpen, med flere felter i skjoldet der det opprinnelige slektsvåpenet står i et hjerteskjold, samt med flere hjelmtegn og med skjoldholdere.

## Litteratur
* *Sveriges ridderskaps och adels kalender*, utgis av Riddarhusdirektionen, Stockholm
* *Genealogisches Handbuch des Adels*, Adelslexikon Band X, Band 119 der Gesamtreihe, C. A. Starke Verlag, Limburg an der Lahn 1999, ISSN 0435-2408
* Carl Gustav von Platen: *Geschichte des Geschlechtes von Platen*, 3 bind

## Eksterne lenker
* http://www.vonplatenforeningen.org/ 
* https://web.archive.org/web/20130125214208/http://www.archiv-von-platen.de/www_von-platen_com_EN.html
Sjøtun

**Sjøtun** er ei bygd på Kvaløya i Tromsø kommune. Den ligger på vestsida av Sørfjorden i Kattfjorden. Fylkesvei 862 passerer gjennom bygda. Sjøtun grunnkrets hadde 178 innbyggere i 2015.

## Referanser
Togbillett

En **togbillett** er en billett utstedt av et jernbaneselskap. Billetten gir eieren adgang til å reise med jernbaneselskapets tog. Billetten kan gi rett til å reise en reiserute på et bestemt tidspunkt, en reiserute på et valgfritt tidspunkt, en reiserute på flere tidspunkter eller flere forskjellige reiseruter på visse tidspunkter.

Billetter blir vanligvis skrevet ut på papir, og sjekkes av en togkonduktør under reisen. Billetter kan også være elektroniske.

## Galleri

Fil:Nsb billett trondheim-hell.jpg|Togbillett fra NSB fra 1964.
Fil:IR sample ticket.jpg|Togbillett fra Indian Railways
Fil:1923 train ticket.jpg|Togbillett fra Atchison, Topeka and Santa Fe Railway i USA i 1923


## Se også
* InterRail
* Eurail
* Flybillett

## Eksterne lenker
*
Nordfjordbotn (Tromsø)

**Nordfjordbotn** er ei grend på Kvaløya i Tromsø kommune. Den ligger innerst i Nordfjorden i Kattfjorden. Fylkesvei 862 går gjennom Nordfjordbotn. Det er 30 kilometer kjørelengde til Tromsø sentrum.

## Referanser
EM i fotball 2012 – Finale

**Finalen i [[EM i fotball 2012]]** var en fotballkamp som ble spilt 1. juli 2012 på Olympiastadion i Kyiv, Ukraina. De regjerende mesterne var , som slo  1-0 i 2008. Kampen var den siste i mesterskapet og Spania spilte mot Italia.
Spania vant og ble det første laget til å vinne to EM på rad, og det første internasjonale fotballaget til å vinne tre store turneringer på rad (EM 2008, VM 2010 og EM 2012).

## Veien til finalen

## Detaljer

**Banens beste:**
 Andrés Iniesta

**Assistentdommere:**
Bertino Miranda (Portugal)
Ricardo Santos (Portugal)
**Fjerdedommer:**
Cüneyt Çakır (Tyrkia)
**Ekstra assistentdommere:**
Jorge Sousa (Portugal)
Duarte Gomes (Portugal)

### Statistikk

;Første omgang

;Andre omgang

;Totalt
Stateville Correctional Center

**Stateville Correctional Center** er et fengsel for menn i Crest Hill, Illinois, USA.
Fengselet åpnet i 1925, og ble bygget etter panoptikonkonseptet for å huse  innsatte. Stateville Correctional Center var ett av tre fengsler der henrettelser ble utført ved hjelp av elektrosjokk i Illinois. Mellom 1928 og 1962 ble den elektriske stolen brukt tretten ganger, inkludert fengselets første henrettelser den 15. desember 1928 av tre dømte mordere. 

Statens andre henrettelser ble utført ved Menard Correctional Center i Chester og ved Cook County Jail i Chicago.

Da metoden ble endret til dødelig injeksjon, var Stateville det eneste fengselet som utførte henrettelser til 1998, da henrettelsene ble flyttet til Tamms Correctional Center.

I mars 2011 sluttet Illinois med dødsstraff.

I dag er det omtrent  innsatte.

Fengselet ble brukt som modell ved oppføringen av *[[Presidio Modelo]]* på Isla de la Juventud, Cuba.
Hold Me Tight (Beatles-låt)

**«Hold Me Tight»** er en sang av The Beatles som ble skrevet av Lennon/McCartney. Sangen ble først utgitt 22. november 1963 på gruppens andre britiske album *[[With The Beatles]]*. I USA ble den først utgitt 20. januar 1964 på albumet *[[Meet The Beatles!]]*. Sangen er ikke identisk med «Hold Me Tight» som McCartney hadde med i en medley på Wings albumet *[[Red Rose Speedway]]* (utgitt 1973).

## Bakgrunn

Paul McCartney og John Lennon skrev sangen sammen i McCartneys barndomshjem i Forthlin Road i Liverpool. Den var først ment som et forsøk på en fremtidig singel, men de følte de fikk bedre idéer og følgelig ble sangen en «kvote-sang» slik at de hadde nok sanger til albumet *With The Beatles*.

Inspirasjonen lå i jentegruppen The Shirelles som ofte hadde «rop og svar» form i sangene sine. Vokalisten ropte mens koret svarte.

De hadde sangen på sitt repertoar i 1961/1962/1963.

## Innspilling

The Beatles prøvde seg på «Hold Me Tight» allerede den 11. februar 1963 i Abbey Road Studios da de spilte inn sangen til det som skulle bli deres første album Please Please Me. Til tross for tretten forsøk, ble det bestemt at de skulle forsake disse (som til dags dato ikke har sett dagens lys; verken offisielt eller uoffisielt). «Twist and Shout» ble innspilt helt til slutt denne kvelden, og da var de egentlig ferdig med hensyn til booket studiotid. Derfor er det nærliggende å tro at beslutningen om at «Hold Me Tight» ikke skulle bli med på debutalbumet, ble tatt før de gikk i gang med «Twist and Shout» som følgelig ble et erstatningsnummer.

«Hold Me Tight» ble innspilt på nytt 12. september 1963 og ti tagninger (nummerert 20 – 29) ble festet til teip. Tagning 26 og 29 ble redigert sammen.

Tagning 22 – 24 er blitt utgitt på bootlegs. Den første av disse nådde kun første vers og refreng. Neste kommer kun til første setning hvor McCartney gjør en feil på vokal. Han blir irritert på seg selv og banner høylytt. Mens tagning 24 er det opptaket som ble benyttet til videre arbeid. Alle samlet seg rundt mikrofonen og bidro med håndklapping, mens Lennon og Harrison la på mer harmonivokal over McCartneys hovedvokal. Fra før hadde de kun hermet etter McCartney i refrengene.

## Musikere og instrumenter

*Paul McCartney: bass, håndklapping, vokal
*John Lennon: elektrisk gitar, håndklapping, harmonivokal, kor
*George Harrison: elektrisk gitar, håndklapping, harmonivokal, kor
*Ringo Starr: trommer, håndklapping

## Referanser
Farid Zarif

**Farid Zarif** (født 1951 i Kabul) er en afghansk diplomat. Han var fra 2011 til 2015 sjef for FNs administrasjon i Kosovo.

## Liv og virke
Zarif studerte ved Universitetet i Kabul. Han begynte i sitt lands utenrikstjenesten i 1974. En periode var han chargé d'affaires i Havanna og fra 1980 var han ambassadør og Afghanistans faste representant ved FN i New York. Zarif var viseutenriksminister 1987–1989) og utenrikspolitisk rådgiver for Afghanistans president (1989–1991).

Fra 1991 til 1992 arbeidet han for handelskammeret i Afghanistan og gikk deretter i internasjonal diplomatisk tjeneste. Han arbeidet for FN i Eritrea og Sør-Afrika og hadde fra 1994 til 1996 lederansvar for valgavvikling i UNMIL i Liberia. Etter dette arbeidet han med FNs humanitære innsats i Irak. Fra 2004 var han stabssjef i FNs misjon i Irak (UNAMI). Zarif ble deretter stabssjef og fungerende spesialutsending i UNMIS i Sudan. I 2010 fikk han en lederstilling i FNs avdeling for fredsbevarende operasjoner med ansvar for Europa og Latin-Amerika.

Den 11. oktober 2011 ble Zarif utnevnt til FNs generalsekretærs spesialrepresentant for Kosovo og sjef for FNs administrasjon i provinsen (UNMIK).

## Referanser
Liste over kulturminner i Heim

**Liste over kulturminner i Heim** er en oversikt over fredede og/eller bevaringsverdige bygninger og elementer i Heim. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Kilder
* Lista er basert på Riksantikvarens liste over kulturminner, klikkbar lenke til hvert enkelt kulturminne finnes i første kolonne i tabellen.

## Eksterne lenker
* 
* Kulturminnesøk hos Riksantikvaren
Liste over kulturminner i Snillfjord

Snillfjord ble 1. januar 2020 delt opp og innlemmet i tre forskjellige kommuner. Listene over kulturminner i tidligere Snillfjord kommune finnes nå i:
* Liste over kulturminner i Heim
* Liste over kulturminner i Hitra
* Liste over kulturminner i Orkland
Matajur

**Matajur** er et fjell i De juliske Alper på grensen mellom Italia og Slovenia, med en høyde på  moh. Fra toppen kan en se Adriaterhavet.

Fjellet er særlig kjent fra kampene under Slagene ved Isonzo ved den østlige delen av Italiafronten under første verdenskrig. Under Caporetto-offensiven erobret en tysk styrke under ledelse av oberleutnant Erwin Rommel fjellet den 26. oktober 1917 med en styrke på bare 100 mann, mot en italiensk styrke på mer enn .
Henryk Józef Nowacki

**Henryk Józef Nowacki** (født 1946) er en emeritert polsk pavelig diplomat og titulærerkebiskop.

## Liv og virke
### Prest
Henryk Nowacki ble presteviet for bispedømmet Tarnów den 31. mai 1970 av den stedlige biskop Jerzy Karol Ablewicz.

Som ung pavelig diplomat fikk han posteringer iAngola og i Paraguay.

### Apostolisk nuntius
Den 8. februar 2001 ble han utnevnt til titularerkebiskop av Blera og apostolisk nuntius til Slovakia. Den 28. november 2007 ble han apostolisk nuntius til Nicaragua. 

Den 28. juni 2012 ble han apostolisk nuntius til Sverige og Island, og fra 6. oktober 2012 også til de tre øvrige nordiske land.

I februar 2017 fikk han i pensjon.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop *Henryk Józef Nowacki*

## Referanser


## Eksterne lenker
*
Nevralterapi

**Nevralterapi** er en alternativ behandlingsform uten vitenskapelig dokumentert effekt. Behandlingen går ut på at det settes sprøyter med de lokalbedøvende midlene Prokain, novokain og lidokain, eller saltvann ulike steder på kroppen. 

## Eksterne lenker
* Neuralterapi – Nasjonalt informasjonssenter for alternativ behandling (NIFAB)
Denizli

**Denizli** er en industriby som ligger i østenden av elvedalen som dannes av elven Büyük Menderes i Sørøst-Tyrkia, i Egeerhavsregionen ca 100 moh. Ved folketellingen i 2007 hadde byen  innbyggere, og vokste i løpet av fire år til  i 2011 takket være at 13 kommuner og 10 landsbyer ble lagt til kommunen. Samtidig ble kommunens areal nesten fem ganger større. Kommunen Denizli er hovedsetet i provinsen Denizli.

Hovedsakelig takket være tekstilproduksjon og eksport har Denizli gjennomgått en bemerkningsverdig økonomisk utvikling siden 1980-årene. Denizli nevnes ofte som et godt eksempel på en av byene som regnes til de «Anatoliske tigrene» (tyrkisk: *Anadolu Kaplanları*), takket være det høye utviklingstempoet den har hatt.

Mange turister søker til de varme kildene ved Denizli, Sarayköy, Karahayıt, Pamukkale, Akköy (Gölemezli), Buldan (Yenicekent)og Çardak-distriktene. Videre ligger flere ruinbyer nær Denizli, som Hierapolis, Laodicea (Frygias gamle metropol) og Colossae.

Om sommeren er det meget varmt i byen, mens vintrene kan være meget kalde med sne på fjellene som omgir Denizli. Klimaet om våren og høsten er mildt og kjennetegnes av regn og varme.

## Etymologi
Byen var tidligere kjent under navnet *Denizli Ladik* som betyr «Laodicaea ved (inn)sjøen», selv om byen ikke ligger ved kysten. Navnet har hatt flere ulike skrivemåter, og kan ha vist til alle de naturlige kildene eller byens beliggenhet på veien til innsjøregionen i vest-Tyrkia.

## Kjente innbyggere
* Ahmet Nazif Zorlu - forretningsmann
* Sezen Aksu - popsanger
* Bayram Şit - olympisk medaljevinner i bryting
* Cem Bahtiyar - bassist i den Ankara-baserte rockegruppen maNga. (Født i Denizli i 1979)
* Hasan Güngör - olympisk medaljevinner i bryting
* Nezih Altın - fysiker. Nå bosatt i Adıyaman.
* Özay Gönlüm - folkesanger (1940–2000)
* Sarp Sanin - rockesanger
* Sıla Gençoğlu - popsanger
* Emrah Alpat - musiker, rockegitarist
* Hasan Ali Toptaş - forfatter
* Ahmet Karcılılar - forfatter
* Serkan Genç - forfatter
* Tuba Ünsal - skuespillerinne og modell
* Kerem Yılmazer - film-, stemme- og teaterskuespiller
* Tekin Akmansoy - film- og teaterskuespiller
* Selahattin Pınar - klassisk komponist for udi og trommer
* Osman Sınav - produser og regissør, screenwriter
* Mazhar Müfit Kansu - statsmann, guvernør
* İbrahim Çallı - maler
* Bulut Aras - skuespiller
* Aysel Gürel - låtskriver og skuespiller

## Vennskapsbyer
Denizli har offisielle vennskapsbånd med:
*  Amasya, Tyrkia
*  Bursa, Tyrkia
*  Muş, Tyrkia
*  Tokat, Tyrkia
*  Almelo, Nederland
*  Pavlodar, Kasakhstan
*  Tbilisi, Georgia
*  Brăila, Romania
*  Samara, Russland
*  Rhodos, Hellas
*  Betzdorf, Tyskland
*  Mogilev, Belarus
*  Larissa, Hellas
*  Łódź, Polen
*  Damaskus, Syria
*  Jiaozhou, Kina
*  Betzdorf, Tyskland
*  Sarajevo, Bosnia
*  Muan, Sør-Korea
*  Kazvin, Iran

## Referanser


## Eksterne lenker
* Denizlis offisielle nettsider
* Denizlis telefon-, adresse- og forretningsguide
11. serierunde i Adeccoligaen 2012

**11. serierunde i [[Adeccoligaen 2012]]** startet med kampen Start mot Ullensaker/Kisa klokka 14.00, og ble avsluttet med 7 kamper klokka 18.00.



## Fakta

## Eksterne lenker
* Adeccoligaen 2011: Terminliste og resultater  på altomfotball.no
Sprint-NM på skøyter 1975

**Sprint-NM på skøyter 1975** ble avholdt 1. og 2. februar 1975 på Fylkesidrettsplassen i Elverum.Teknisk arrangør var Elverum Idrettslag.

Norgesmestere ble Lisbeth Korsmo, Oslo IL for damene og Jørn Didriksen, Oslo IL for herrene.

## Mesterskapsrekorder

## Sammenlagt damer senior

## Sammenlagt herrer senior

## Kilder
* 
* 

## Eksterne lenker
* 
*
Du Shicheng

**Du Shicheng** (kinesisk: 杜世成, født 1950 i Folkerepublikken Kina) er en tidligere kommunistisk politiker, avsatt fra sine embeder tidlig i 2007, utstøtt av kommunistpartiet i oktober 2007 og straffedømt i februar 2008. Han var assisterende partisekretær i provinsen Shandong og partisjef i byen Qingdao.

Du Shicheng hadde hele sin politiske karriere i provinsen Shandong. Han begynte i høyere embeder i 1987 i Yantai der han i 1989 ble borgermester. Deretter var han i Qingdao der han var borgermester fra 2001 til 2003. Han var så assisterende partisekretær i provinsen og siden 2002 alternerende medlem av Det kinesiske kommunistpartis 16. sentralkomite.

I februar 2008 ble han dømt til livsvarig fengsel for korrupsjon.

## Referanser


## Eksterne lenker
*
Wimbledon-turneringen 2012

**Wimbledon-turneringen 2012**, den 126. Wimbledon-turneringen, ble arrangert på All England Lawn Tennis and Croquet Clubs utendørs gressmatte i Wimbledon i London. Turneringen ble avviklet i perioden 25. juni til 8. juli 2012. Turneringen var den tredje Grand Slam-turneringen i 2012, og var også en del av ATP-touren, WTA-touren, ITF Junior Tour samt NEC Tour. 
Roger Federer vant single for herrer for sjuende gang og Serena Williams tok sin femte singletittel i turneringen.   

## Menn
### Åttendelfinaler

### Kvartfinaler

### Semifinaler

### Finale

## Damer
### Åttendelfinaler

### Kvartfinaler

### Semifinaler

### Finale

## Double
### Double menn

### Double damer

### Mixeddouble

## Eksterne lenker
*
Cecilia Dinardi

**Cecilia Dinardi** (født 1976) er en norsk barnerettsforkjemper samt advokat og partner i Advokatfirmaet Elden DA. Hun kom til Norge som asylsøker  i 1989.

## Biografi
Som 16-åring engasjerte hun seg i arbeidet for å styrke rettighetene til barnevernsbarn. Sammen med andre ungdommer startet hun «Sørlandsgnisten», en forening for barnevernsbarn. Dette ble en av spirene til Landsforeningen for barnevernsbarn. Under jusstudiet arbeidet Dinardi som frivillig gatejurist. På samme tid var hun også styremedlem i Landsforeningen for barnevernsbarn og representant i Forum for barnekonvensjonen. Hun har vært leder i Aleneforeldreforeningen og styremedlem i Oslo barnevernsamband. Samme år startet hun sin egen blogg om barns rettigheter og oppvekstvilkår «Barn – fremtiden». 

Hun har arrangert en rettighetsturné bestående av et reiseprogram rundt om i landet på skoler, barneverninstitusjoner og sykehus for å informere barn og unge om deres rettigheter. I juni 2012 etablerte hun Unge DUER, De Unges Egen Rettighetsbase, en nettbasert rettighetsbase bestående av Dinardi og unge skribenter og foredragsholdere.
  
I juni 2012 begynte hun i stillingen som rådgiver for NOAS med medansvar for kommunikasjon, juridisk rådgivning og policyarbeid. I 2013 begynte hun som advokatfullmektig i Advokatfirmaet Elden DA i Oslo og er fra 2015 advokat og partner samme sted. Hun vant frem på vegne av en 14 år gammel gutt i Høyesterett i 2014 om at han får ha egne partsrettigheter og advokat i domstolene til å representere han i en barnevernssak uavhengig av foreldrene og kommunen.

Den 28. november 2014 ble hun utnevnt som medlem i et regjeringsoppnevnt utvalg som skal utarbeide ny barnevernlov. Den 13. november 2015 ble hun utnevnt som medlem av regjeringens barnevoldsutvalg. I Barnevoldsutvalget kom hun med tre dissenser på forslag til tiltak, og særmerknader om svakheter ved metode,-/ arbeidsprosesser i utvalget.

Den 3. september ble hun oppnevnt som medlem i et lovutvalg om skal utrede de samlede juridiske problemstillingene i saker som gjelder negativ sosial kontroll, æresrelatert vold, tvangsekteskap, kjønnslemlestelse og psykisk vold. Lovutvalget startet sitt arbeid 7. februar 2022 og med overlevering våren 2024.

Hennes spesialfelt som advokat er strafferett, barnevernrett, barnerett, og andre rettsområder som gjelder barn.

## Utmerkelser
I november 2011 mottok Dinardi prisen Årets forbilde som deles ut av Barne,- likestillings- og inkluderingsdepartementet.
 I mars 2012 mottok hun prisen Jusstudentenes menneskerettighetspris som deles ut av Amnesty jus. I juni 2012 vant hun Ole Vig-prisen for sitt folkeopplysningsarbeid. I 2016 ble hun tildelt Bjørnsonprisen.

## Referanser


## Eksterne lenker
*Barnestemmen. Portrettintervju i *[[Advokatbladet]]*
PSR J1719-1438

**PSR J1719-1438** er en millisekund-pulsar med en spinnperiode på 5,8&nbsp;millisekund. Pulsaren ligger ca. &nbsp;lysår fra jorden i retning av stjernebildet Slangen, omtrent ett minutt fra frensen til Slangebæreren.

## Referanser
Alan Stern

**S. Alan Stern** (født 22. november 1957 i New Orleans i Louisiana) er en amerikansk planetolog. Han er en av forskerne bak New Horizons' oppdrag til Pluto.

## Publikasjoner
* 
* 
* 
* 
* 

## Referanser


## Eksterne lenker
* Smithsonian Exploring Space Lecture Series with guest speaker Dr.Alan Stern for the New Horizons Mission (Pluto/Kuiper Belt)
* NASA SMD (Science Mission Directorate) March 2008 Status Report
* Alan Stern - The Time 100
Tromsø Skøyteklubb

**Tromsø Skøyteklubb** (stiftet 21. januar 1924) er et særidrettslag for hurtigløp på skøyter i Tromsø og omegn. Skøyteklubben er medlem av NIF gjennom Troms idrettskrets, og Norges skøyteforbund gjennom Nord-Norsk skøytekrets. Som skøyteklubb hjemmehørende i Tromsø kommune er de også medlem av idrettens kontaktutvalg i kommunen. 

Skøyteklubben har sin tilhørighet ved Tromsdalen kunstisbane, og Håkøybotn naturisbane. Tidligere brukte de også Valhalla stadion og Templarheimen IP.

Rekrutteringen skjer i hovedsak fra nærområdet.

## Arrangement
Klubben har vært arrangør av flere nasjonale mesterskap på skøyter:
* Stafett-NM 1991 på Tromsdalen kunstisbane – Mester ble Leinstrand Idrettslag blant herrene, dameklassen ble avlyst.
* Sprint-NM 1991 på Tromsdalen kunstisbane – Mestere ble Edel Therese Høiseth, Geithus IL og Roger Strøm, Sandefjord SK.
* Allround-NM 1996 på Tromsdalen kunstisbane – Mestere ble Anette Tønsberg, Aurskog/Finstadbru SK og Petter Andersen, Ask SK.
* Sprint-NM 2003 på Tromsdalen kunstisbane – Mestere ble Linda Olsen, Geithus IL og Rune Stordal, Geithus IL.
* Sprint-NM 1982 for junior, på Templarheimen idrettspark (16.–17. januar 1982) – Mestere ble Tanja Torbergsen, Ishavsbyen SK i junior kvinner, Ståle Njåtun, Asker SK i yngre junior menn og Pål-Jan Stokke, Tynset IF i eldre junior menn.
* Allround-NM 1994 for junior, på Tromsdalen kunstisbane (4.–5. februar 1994) – Mestere ble Ester Stølen, Gol IL og Eskil Ervik, Hamar IL.

## Litteratur
*
*

## Eksterne lenker
*
Yang Jing

**Yang Jing** (, født i desember 1953 i Jungarbanneret i Indre Mongolia i Folkerepublikken Kina) er en kinesisk kommunistisk politiker. Han var formann for Statskommisjonen for etniske anliggender 2008-2013 og generalsekretær for Statsrådet.

Han er av mongolsk nasjonalitet. Fra 2003 til 2008 var han formann for Indre Mongolia og samtidig nestsekretær for regionens partikomite, ved siden av partisekretær Chu Bo. I 2008 ble han gitt sin nye posisjon i Beijing i Statskommisjonen for etniske anliggender.

Yang Jing ble i mars 2013 den første generalsekretær for Folkerepublikken Kinas Statsråd (regjeringskabinett) som har vært av etnisk minoritetsbakgrunn.

## Referanser


## Eksterne lenker
*
Jungar

**Jungar** (kinesisk: 准格尔旗 ; pinyin: *Zhǔngé'ěr Qí*) er et banner (fylke) i byprefekturet Ordos i Indre Mongolia i Folkerepublikken Kina. 

Befolkningen var på  innbyggere i 1999.

## Referanser


## Eksterne lenker
*
Gasterochisma melampus

***Gasterochisma melampus*** er en fisk i makrellfamilien. Den regnes som søsterarten til alle andre arter i denne familien og er plassert alene i slekten *Gasterochisma* og underfamilien Gasterichismatinae.

De to ryggfinnene sitter langt fra hverandre. Bukfinnene er enorme hos unge individer, men har en mer normal størrelse for familien hos de voksne. Kroppen er dekt med store, cycloide skjell, og det finnes ikke noe panser på forkroppen. Arten har svømmeblære med to utposninger som går inn i skallen. Fargen er mørkeblå på ryggsiden, mens buken har sølvfarge. Den har aldri flekker, striper eller lignende markeringer. Maksimal lengde er minst 164&nbsp;cm.

Noen deler av kroppen har en mye høyere temperatur enn vannet som omgir den. Årsaken til dette er at det produseres varme i en øyemuskel, som har spesialiserte celler som avgir mye varme. Dette gir ekstra varme til hjernen og øynene. Dette ligner mye på varmeproduksjonen hos sverdfisk og seilfisker, bortsett fra at de bruker en annen øyemuskel.

Arten lever pelagisk i de øvre vannlagene ned til 200&nbsp;m ute på det åpne havet. Den er sirkumpolart utbredt i de sørlige tempererte verdenshavene, for det meste mellom 35°&ndash;50° sør. Foretrukket vanntemperatur er 8&ndash;10&nbsp;°C, og den er uvanlig sør for den antarktiske konvergensen. Den vandrer sannsynligvis nord&ndash;sør etter årstidene på samme måte som *[[Thunnus maccoyii]]*.

*Gasterochisma melampus* er ikke så viktig for kommersielt fiske, men den blir tatt som bifangst av japanske linefiskere som primært er ute etter *Thunnus maccoyii*.

## Litteratur
* 
* 

## Eksterne lenker
* 
* 
*
Oph 162225-240515

__NOTOC__

**Oph 162225-240515**, ofte forkortet **Oph1622**, er et par brune dverger som har blitt observert å gå i bane rundt hverandre. Legemene ligger i stjernebildet Slangebæreren ca. 400&nbsp;lysår unna.

## Eksterne lenker
* http://www.sciencedaily.com/releases/2006/08/060804084105.htm
* http://www.spacedaily.com/reports/Astronomers_Discover_Twin_Planemos_999.html
Rådebank (Plumbo-album)

***Rådebank*** er et album med Plumbo. Albumet ble utgitt 22. juni 2012, og inneholder blant annet sangen «Svarteper» som handler om Spellemannprisen 2011. Albumet inneholder også en coverversjon av Fetter Tom sin «Bestemors hus».

## Sporliste
#«Rådebank» (Tom Erik Rønningen)
#«Ola Nordmann» (Glenn Hauger/Lars Erik Blokkhus)
#«Ta meg» (Blokkhus/Mikael Nyhus), med Endless
#«Drømmeland» (Tom Erik Rønningen/Lars Erik Blokkhus)
#«Svarteper» (Frank Albin Tostrup)
#«Kjærlighet» (Tom Erik Rønningen)
#«Paradise Hotell» (Glenn Hauger/Tom Erik Rønningen/Lars Erik Blokkhus/Henning Hoel Eriksen)
#«Gimle Sag» (Glenn Hauger/Lars Erik Blokkhus)
#«Bestemors hus» (Kyrre Trohjell/Dan Vetle Glans Urdahl)
#«Bønder i byen» (Glenn Hauger/Lars Erik Blokkhus)

## Medvirkende
### Plumbo
* Lars Erik Blokkhus - sang, gitarer, låtskriver, kor, produsent
* Tommy Løken-Elstad - bass, kor
* Hasse Rønningen - trommer, låtskriver
* Glenn Hauger - fløyte, torader, låtskriver
### Øvrige medvirkende
* Henning Hoel Eriksen - keyboard, piano, orgel, produsent, låtskriver
* Endless - rap og låtskriver på *Ta meg*
* Tom Erik Rønningen - kor, akustisk gitar, låtskriver
* Joakim Haukaas - programmering på *Ta meg*
* Frank Albin Tostrup - låtskriver 
* Kyrre Trohjell - låtskriver
* Dan Vetle Glans Urdahl - låtskriver
* Morten Lund - mastering 
* Jens Haugen - fotograf

## Kilder
* Rådebank
Minitel

**Minitel** var en fransk onlineservice for teledata (fransk: Vidéotex) som var tilgjengelig via telefonnettet. Den blir ansett for å ha vært en av verdens mest suksessfulle onlinetjenester før World Wide Web.

Testing av Minitel begynte i 1978 i Bretagne og bredte seg til hele Frankrike i 1982 med hjelp av *Poste, Téléphone et Télécommunications* (PTT). Det ble utviklet en egen terminal med sort-hvit skjerm, tastatur og modem, som ble gitt bort til kundene. I Norge ble det gjort testforsøk med et minitel-prosjekt på Gjøvik, Lillehammer og Rjukan i Tinn kommune, der det ble delt ut et stort antall gratis terminaler. Disse byene kunne således kommunisere med hverandre via Minitel i prosjektet. Det norske prøveprosjektet var et forskningsprosjekt i regi av Teledirektoratet, og terminalene ble produsert av Alcatel STK i en norsk utgave, for øvrig omtalt i et hefte "Minitel i husstander : Minitelprosjektet på Rjukan og Lillehammer", utgitt av Televerkets forskningsinstitutt i 1992.
På et tidspunkt ble det gjort forsøk på skolesamarbeid mellom Norge og Frankrike i franskundervisning, "Sans Passeport - telekommunikasjon med Minitel" i franskundervisningen.

I Minitels glansdager kunne man benytte seg av over 26 000 tjenester, hvorav en ikke uvesentlig del var chatterom med erotiske temaer. Man kunne også bestille varer, togbilletter, sjekke børskurser og telefonkatalogen samt ha en epostboks. Minitel toppet med over 25 millioner franske og belgiske brukere. I 2012 var det fremdeles 810 100 eksemplarer av Minitel i omløp. Lørdag den 30. juni samme år stengte allikevel tjenesten for godt.

## Referanser


## Eksterne lenker
* Minitels hjemmeside
* Frankrike tar farvel med Minitel
Giovanni Silva de Oliveira

**Giovanni Silva de Oliveira** (født 4. februar 1972 i Abaetetuba), bedre kjent som **Giovanni**, er en brasiliansk tidligere fotballspiller, som også har spilt for Brasils landslag.

## Karriere
### På klubbnivå
#### Karriere i Brasil
Giovanni, som er født i Abaetetuba, startet sin karriere som profesjonell fotballspiller i 1991, da han signerte for Tuna Luso. Han scoret 24 mål i 1993-sesongen, og spilte deretter for klubbene Remo, Paysandu og Sãocarlense før han gikk til den brasilianske toppklubben Santos i 1995. 

#### Brasil
Pelé betalte selv for Giovannis overgang til Santos, og utropte ham til «den nye Pelé».

Giovanni scoret i halvparten av kampene første sesongen, og kunne notere seg 25 mål på 19 kamper andre sesongen. Giovanni hadde en kultstatus blant lagets supportere, og hadde tilnavn som «Messias» og «Giovannis vitner».

#### Barcelona
Etter å ha spilt for Santos, gikk Giovanni over til FC Barcelona i 1996. Han etablerte seg som førstelagsspiller, og kunne notere seg 18 mål i løpet av de to første sesongene. I sin første sesong for Barcelona vant han Cupvinnercupen med laget. Da Louis van Gaal tok over som manager for klubben, falt han, sammen med Sonny Anderson, ut av førstelaget, til tross for avgjørende scoringer, som i andre kampen av UEFA Super Cup 1997 mot Borussia Dortmund. han forlot Barcelona til fordel for den greske klubben Olympiakos for den rekordstore overgangssummen 10&nbsp;800&nbsp;000 £ sommeren 1999. Han kom senere i karrieren med kontroversielle uttalelser, hvor han refererte til Van Gaal som en Hitler for brasilianere, og for å være selvsentrert.

#### Olympiakos og senere karriere
Giovanni etablerte seg raskt som en av de beste spillerne i den greske ligaen. Han var toppscorer i Hellas i 2003/2004-sesongen, med 21 scorede mål.

I 2005 returnerte Giovanni til Santos, hvor han spilte sammen med blant andre Robinho. Med begrenset suksess etter returen, ble han av klubbens trener, Vanderlei Luxemburgo, bedt om å forlate laget.

Etter den korte og mislykkede returen til Brasil, spilte Giovanni for mindre kjente klubber, som Al-Hilal, Ethnikos, Sport og Mogi Mirim, før han returnerte til Santos, hvor han kunne notere seg sin første tittel med klubben, Campeonato Paulista. Giovanni la opp i 2010.

### På landslaget
Giovanni spilte 20 kamper for Brasils landslag. Han scoret seks mål, og spilte blant annet i VM i fotball 1998 i Frankrike.

## Meritter
### På klubbnivå
* Campeonato Paraense:1993
**FC Barcelona**
* Primera División (2): 1997–98, 1998–99
* Copa del Rey (2): 1996–97, 1997–98
* Supercopa de España (1): 1996
* Cupvinnercupen (1): 1996–97
* UEFA Super Cup (1): 1997
**Olympiakos**
* Superligaen (5): 1999–2000, 2000–01, 2001–02, 2002–03, 2004–05
* Den greske cupen (1): 2004–05
**Santos FC**
* Copa do Brasil: 2010
* Campeonato Paulista: 2010

### Internasjonalt
* Copa América (1): 1997
* VM i fotball 1998: Andreplass

## Referanser


## Eksterne lenker
* 
* 
*
Vasa Park

**Vasa Park** er et ikke-inkorporert område, etablert på 1920-tallet, i nærheten av Budd Lake i Mount Olive Township i New Jersey. De fleste innbyggerne er av skandinavisk avstamning, hovedsakelig etterkommere av svenske immigranter.
Jyrki Mäntylä

**Jyrki Pekka Gustav Mäntylä** (født 12. juli 1936 i Kides, død 18. april 1972 i Reykjavík, Island) var en finsk litterær oversetter og forfatter.

Mäntylä ​​oversatte blant annet sagaer og den islandske forfatteren Halldór Laxness' verker. I 1972 gikk han fra stillingen som produksjonssjef i Yle til bestyrer av Nordens hus i Reykjavík.

Han var sønn av forfatteren Kyllikki Mäntylä.

## Utgivelser
* *Suomalaisia kuunnelmia 1952-63 1–2* ; toim. Jyrki Mäntylä ; julkaisija Yleisradio.     WSOY 1964
* *Suomalaisia kuunnelmia 1964-1965* ; toim. Jyrki Mäntylä; esipuheen kirj. Pekka Lounela.           Yleisradio / Otava 1966
* *Kuunnelma maailmalla* ; kirjoittajat Jyrki Mäntylä, Väinö Vainio, Terttu Talonen. Yleisradion julkaisusarja 20.     Helsinki 1968
* *Kahden vuoden äänet : suomalaisia kuunnelmia 1966-1967* ; toim. Jyrki Mäntylä ; jälkisana Pekka Lounela.      Yleisradio / Otava 1969
* *Huuto ja meteli*, tekijät Pekka Lounela ja Jyrki Mäntylä. Näkökulma-sarja.    Karisto 1970
* *Äänet myöhässä : suomalaisia kuunnelmia 1968-1969* ; toim. Jyrki Mäntylä.         Yleisradio / Otava 1970

## Oversettelser
* August Strindberg : *Salatusta päiväkirjasta : August Strindbergin avioliitto Harriet Bossen kanssa* ; suom. sekä selityksin ja esipuhein varustanut Jyrki Mäntylä.      Gummerus 1966 (alkuteos *Ur ockulta dagboken*)
* Halldór Kiljan Laxness : *[[Salka Valka]]* : romaani ; islannin kielestä suom. Jyrki Mäntylä.     WSOY 1966, 2.  painos 1977, 3. painos 1985, 4. painos 1992, 5. tark. painos 2008 (alkuteos *Salka Valka*)
* *[[Lohilaaksolaisten saaga]]* ; muinaisislannista suom. ja selityksin varust. Jyrki Mäntylä.       Otava 1967
* Halldór Kiljan Laxness : *Jäätikön jumalat* : romaani ; islannin kielestä suom. Jyrki Mäntylä.     WSOY 1970 (alkuteos *Kristnihald undir Jökli*)
* *[[Veriveljien saaga]] ja [[Viinimaan saaga]]* ; muinaisislannista suom. Jyrki Mäntylä.    Otava 1971 (alkuteokset *Fostbraedra saga* ja *Firiks saga ravda*)
* *Saagat* ; suom. Jyrki Mäntylä.      Otava 1987  (Viinimaan saaga, Veriveljien saaga, Lohilaaksolaisten saaga)

## Eksterne lenker
* Suomen kirjailijat